laion/Wikipedia-Exotic huggingface dataset:
שער טדי

שער טדי (או טרי) היה השער הצפוני בחומת הר הבית בבית המקדש שבנה הורדוס בסוף ימי בית שני. לפי המשנה במסכת מידות פרק א' משנה ג' ”טדי מן הצפון, ולא היה משמש כלום”, אלא נעשה לשם נוי הבניין, אך במשנה ט' באותו הפרק מוזכר שכהן העובד בבית המקדש שנטמא בלילה, טובל ויוצא משער זה בצנעה. שער טדי, בשונה משאר שערי בית המקדש היה בנוי ללא משקוף - בצורת משולש, או עשוי כחתיכה אחת. דבר זה נעשה, כדי שהטמאים המשתמשים בשער ימצאוהו בקלות, או כדי ששאר האנשים לא יבואו לשם ויביישו את הטמאים. מקור השם איננו ברור, וניתנו לו מספר הסברים. בספר הערוך, כתוב ש"טדי" הוא שם בונה השער, ובתוספות יום טוב כתוב שאולי נקרא כך מלשון ניגון בארמית, כי שם הייתה לשכה ללויים הלומדים את הניגונים. ויש המסבירים אותו מלשון צנעה, על שם השימוש המוצנע שהיה בו, כמבואר לעיל. ברוח זו יש שהציעו כי שמו של השער בא מראשי התיבות "טמא דרכו יצא". בנוסף, בהתאם לצורתו השונה של השער, ניתנו לשמו עוד מספר הסברים: מלשון השתחוויה- כי האבנים המוטות נראות כמשתחוות זו לזו, או מלשון גובה, כי בצורה זה השער גבוה יותר; ויש גורסים טרי ברי"ש ומסבירים שנקרא כך משום צורתו המשולשת, וטרי הוא 3 ביוונית. תפארת ישראל על המשנה ביאור הגר"א תוספות יום טוב ותפארת ישראל על המשנה. שערי הר הבית
מפרץ לואיס

מפרץ לואיס (באנגלית: Lewis Bay) הוא מפרץ החודר אל תוך חופו הצפוני של האי רוס, אנטארקטיקה, בין הר בירד לכף טניסון. האי מופה על ידי המשלחת הבריטית הלאומית לאנטארקטיקה בפיקודו של רוברט פלקון סקוט, 1904-1901. את שמו נתנה לו הוועדה המייעצת לשמות אנטארקטיים בשנת 1964, על שמו של קפטן פרייס לואיס, מפקד האונייה האמריקאית סטאטן איילנד במבצע דיפ פריז של הצי האמריקאי בשנת 1959, שהיה בשנים 1963 ו-1964 סגן מפקד הסגל והקצין הממונה על צוות האונייה של כוח הסיוע מטען צי ארצות הברית באנטארקטיקה. בשנת 1979 התנגש מטוס בטיסה 901 של אייר ניו זילנד, שנשא 257 נוסעים ואנשי צוות בטיסת תיור נופים לאנטארקטיקה, בצלע הר ארבוס. כל נוסעי המטוס נהרגו וגופותיהם ושרידי המטוס התפזרו על מורדות ההר מעל המפרץ. לא כל הגופות נמצאו מאז. אזור מעל מפרץ לואיס, על מורדותיו התחתונים של הר ארבוס ומשם והלאה אל החוף, רשום כאזור אנטארקטי מוגן במיוחד מס' 156, לאחר שהוכרז כקבר כדי לוודא ששלוות האזור לא תופרע. ההכרזה נעשתה כאגקט של כבוד וסימפתיה כלפי קרובי הנספים באסון התעופה של 1979 וכלפי ממשלת ניו זילנד ותושביה, להנצחת זכר הנספים ולהגנת הערכים הרגשיים של האתר. צלב נירוסטה הוצב בינואר 1987 על צוק סלע בולט במרחק 3 ק"מ מאתר ההתרסקות של 1979, כגילוי כבוד והנצחת זכרם של הנספים. הצלב הוכרז כאתר היסטורי או מונומנט (HSM 73), בעקבות פנייה מצד ניו זילנד אל האספה המייעצת לאמנה האנטארקטית. http://www.ats.aq/documents/ATCM35/WW/atcm35_ww003_e.pdf (2012)
בודזאנוב (מזוביה)

בודזאנוב (בפולנית: Bodzanów) הוא כפר במחוז פלוצק שבפרובינציית מזוביה בפולין, בו התקיימה עד השואה קהילה יהודית. היישוב נזכר לראשונה בתעודות מהמאה ה-12, ובשנת 1351 העניק לו בולסלאב השלישי, נסיך מזוביה, זכויות עיר. המקום נודע בשל ירידי הסוסים שהתקיימו בו, ונחרב בעת הפלישה השוודית לפולין. בשנת 1869 ניטלו מן היישוב זכויות העיר שלו. תיעוד ראשון לישיבת יהודים ביישוב הוא מהמחצית הראשונה של המאה ה-18. יהודי המקום התפרנסו מרוכלות וממלאכה, ובסוף המאה ה-19 גדל מספרם, ונבנה במקום בית כנסת. יהודי היישוב נטמנו בבית העלמין של קהילת וישוגרוד הסמוכה. משנת 1900 ועד שנספה בשואה כיהן כרב הקהילה הרב חנוך נאויירי. יהודי היישוב נפגעו בזמן מלחמת העולם הראשונה, ובשנת 1919 סבלו מהתעמרות חיילי הצבא הכחול. בשנת 1922 נפגעו יהודי היישוב מעלילה לפיה גרמו לשריפה בכפר. באותן שנים עזבו את הכפר רבים מיהודיו. בשנת 1920 נמנו בכפר כ-1,400 יהודים בעלי זכות בחירה. בין מלחמות העולם נטו רוב יהודי הכפר לציונים הכלליים, ופעלו במקום גם סניפים של המזרחי ואגודת ישראל. עם פרוץ מלחמת העולם השנייה התגוררו בכפר למעלה מ-1,000 יהודים. משנת 1940 הועסקו כמה עשרות מיהודי הכפר במחנה עבודה בבילסק שליד פלוצק, ובתחילת מרץ 1941 גורשו יהודי הכפר יחד עם אלפים מיהודי הסביבה למחוז ראדום, וחלקם הועבר לגטו נובי סבור. גורל יהודי הכפר היה כגורל יתר היהודים במקומות אלו, ורובם נספו במחנה ההשמדה טרבלינקה. בית הכנסת שבכפר נהרס בתקופת המלחמה. מדיה וקבצים בנושא בודזאנוב בוויקישיתוף בודזאנוב באתר מרכז מורשת יהדות פולין "בודזאנוב", באתר השטעטל הווירטואלי "בודזאנוב (מזוביה)", באתר JewishGen (באנגלית) בודזאנוב (מדינת מזובייצק, פולין), דף שער בספרייה הלאומית
בוברובניקי

האם התכוונתם ל... בוברוניקי (קויאוויה-פומרניה) – כפר בקויאוויה-פומרניה, פולין בוברובניקי (פרובינציית לובלין) – כפר במחוז ריקי שבפרובינציית לובלין בפולין, על גדת נהר וייפש (Wieprz).
זביגנייב פרייזנר

זביגנייב פרייזנר (בפולנית: Zbigniew Preisner, נהגה: zbiɡɲɛf ˈpɾajsnɛɾ‏; נולד ב-20 במאי 1955) הוא מלחין פסקולים, פולני, שהתפרסם בעיקר בעקבות עבודתו עם הבמאי קשישטוף קישלובסקי. פרייזנר שלח את ידו, החל מסוף שנות התשעים, גם במוזיקה קלאסית, יצירתו הראשונה והידועה ביותר היא רקוויאם לחבר שלי שנכתבה לזכרו של קישלובסקי. זביגנייב פרייזנר נולד בביילסקו-ביאלה שבפולין בשנת 1955 תחת השם "זביגנייב אנטוני קובלסקי". את לימודיו האקדמיים עשה באוניברסיטת קרקוב, שם למד היסטוריה ופילוסופיה. פרייזנר מעולם לא לקח שיעורי מוזיקה מסודרים ואת הידע המוזיקלי שלו רכש באופן אוטודידקטי, על ידי האזנה ליצירות ומעקב אחרי התווים שלהם בפרטיטורה. המוזיקה של פרייזנר מושפעת ממלחיני התקופה הרומנטית ובייחוד מז'אן סיבליוס ומניקולו פאגאניני. בשנת 1981 החל פרייזנר לעסוק בהלחנת פסקולים לסרטים. עד מהרה פגש בבמאי קשישטוף קישלובסקי, ובין השניים התפתחה ידידות עמוקה שתרמה לפרסומו של פרייזנר. פרייזנר הלחין את הפסקול לסרטים רבים של קישלובסקי, ביניהם טרילוגיית שלושת הצבעים (אנ'), שזכתה לפרסים רבים. בנוסף, הלחין פרייזנר פסקולים לסרטים רבים והוא נחשב לאחד ממלחיני הקולנוע החשובים באירופה. פרייזנר זכה בפרסים רבים, ביניהם פרס דב הזהב מפסטיבל הסרטים הבינלאומי בברלין (1997) ופעמיים פרס סזאר (1995, 1996). בנוסף, פרייזנר היה מועמד לפרס גלובוס הזהב פעמיים. בשנת 1998, לזכרו של קישלובסקי שנפטר בשנת 1996, כתב פרייזנר את היצירה "רקוויאם לחבר שלי", יצירתו הגדולה הראשונה שאיננה פסקול. היצירה יצאה באלבום באותה השנה, ביחד עם יצירה נוספת "חיים". בין שתי היצירות באלבום יש קשר, והן למעשה שני חלקים של יצירה גדולה. מאז הרקוויאם כתב פרייזנר כמה יצירות קלאסיות, כמו "עשרה קטעים קלים לפסנתר" (2000) ו"שתיקה, לילה וחלומות" (2007). בעשור הראשון של המאה ה-21 שיתף פרייזנר פעולה עם המוזיקאי דייוויד גילמור, לשעבר גיטריסט להקת פינק פלויד. פרייזנר הלחין קטעים תזמורתיים לאלבומים ולהופעות שונות של גילמור. ב-29 באוקטובר 2018 פרייזנר התארח בפסטיבל הקולנוע הבין־לאומי בחיפה וניצח על קונצרט בו נוגנו את מיטב יצירותיו. בנוסף, הוענק לו פרס מטעם הפסטיבל עבור תרומה אמנותית לקולנוע העולמי. Requiem for my friend‏ (רקוויאם לחבר שלי, 1998) Life‏ (1998) 10 Easy Pieces for Piano ‏(2000) Silence, Night and Dreams ‏(2007) The Funeral ‏(2010) Diaries Of Hope ‏(2013) On an Island‏ (2006) Live in Gdańsk ‏(2008) Rattle That Lock‏ (2015) אירופה אירופה (1990) חייה הכפולים של ורוניק (אנ') (1991) שלושת הצבעים: כחול (1993) סוד הגן הנעלם (1993) שלושת הצבעים: לבן (1994) שלושת הצבעים: אדום (1994) מדיה וקבצים בנושא זביגנייב פרייזנר בוויקישיתוף אתר האינטרנט הרשמי של זביגנייב פרייזנר זביגנייב פרייזנר, ברשת החברתית פייסבוק זביגנייב פרייזנר, ברשת החברתית אינסטגרם זביגנייב פרייזנר, במסד הנתונים הקולנועיים IMDb (באנגלית) זביגנייב פרייזנר, באתר AllMovie (באנגלית) זביגנייב פרייזנר, במסד הנתונים הקולנועיים KinoPoisk (ברוסית) זביגנייב פרייזנר, באתר אפל מיוזיק (באנגלית) זביגנייב פרייזנר, באתר ספוטיפיי זביגנייב פרייזנר, באתר AllMusic (באנגלית) זביגנייב פרייזנר, באתר MusicBrainz (באנגלית) זביגנייב פרייזנר, באתר דיזר זביגנייב פרייזנר, באתר Discogs (באנגלית) זביגנייב פרייזנר, באתר Songkick (באנגלית) זביגנייב פרייזנר, באתר Genius אבנר שביט‏, המלחין האגדי זביגנייב פרייזנר ("חייה הכפולים של ורוניק") יתארח בפסטיבל חיפה, באתר וואלה, 28 באוגוסט 2018
טיסה 708 של וסט קריביאן איירווייז

טיסה 708 של וסט קריביאן איירווייז הייתה טיסה מוונצואלה לפנמה שהתרסקה באזור הררי בצפון מערב ונצואלה בבוקר יום שלישי, 16 באוגוסט 2005. 152 הנוסעים ושמונת אנשי הצוות נספו בהתרסקות. המטוס, מסוג מקדונל דאגלס MD-82 שנשא את מספר הזנב HK-4374X, עשה את דרכו מנמל התעופה הבינלאומי טוקומן הסמוך לפנמה סיטי בירת פנמה, אל נמל התעופה הבינלאומי מרטיניק אמה סזר באי הצרפתי מרטיניק שבים הקריבי. בהיותו בגובה 33,000 רגל איבד המטוס בהדרגה ממהירותו והגיע למצב של הזדקרות. צוות המטוס ככל הנראה לא אבחן נכונה את הבעיה ולכן פעל במישורים אחרים שאינם תורמים להפסקת ההזדקרות. המטוס צלל אל הקרקע ובשעה 07:01 לפי השעון המקומי, התרסק ועלה בלהבות בשטח כפרי באזור ההררי הסמוך למאצ'יקס (אנ') במדינת סוליה שבצפון מערב ונצואלה, כ-30 קילומטרים מגבול קולומביה. 151 מנוסעי המטוס היו אזרחי צרפת, תושבי האי מרטיניק שחזרו מחופשה בת שבוע בפנמה. היה זה האסון האווירי הקטלני ביותר בתולדות ונצואלה, הקטלני ביותר במעורבות מטוס מדגם מקדונל דאגלס MD-82, והקטלני ביותר בשנת 2005. בעקבות האסון והחקירה שבאה בעקבותיו חדלה חברת התעופה מלהתקיים. מדיה וקבצים בנושא טיסה 708 של וסט קריביאן איירווייז בוויקישיתוף תיק התאונה והיסטוריית המטוס של טיסה 708 של וסט קריביאן איירווייז, באתר Aviation Safety Network (באנגלית) ערך זה הוא קצרמר בנושא תקריות ואסונות תעופה ובנושא ונצואלה. אתם מוזמנים לתרום לוויקיפדיה ולהרחיב אותו.
סמל הונגריה

סמל הונגריה הוצג לראשונה ביולי 1990, לאחר סיום המשטר הסוציאליסטי, על אף שנעשה בו שימוש עוד לפני כן, עם או בלי הכתר. מקורם של אלמנטים מסוימים בסמל הוא בימי הביניים. הסמל מורכב ממגן מחולק בניצב. החלק השמאלי הוא שדה אדום ובו שלושה הרים ירוקים שעל האמצעי כתר זהב. מעל הכתר, צלב פטריארכי לבן. בחלק הימני שדה אדום ובו ארבעה פסים לבנים. מעל המגן, מותקן כתר הונגריה. הדעה הרווחת היא כי שלושת ההרים הירוקים מייצגים את שלושת הרכסים העיקריים בהונגריה - טָטְרָה, מָטְרָה ופָטְרָה, ואילו ארבעת הפסים הלבנים מייצגים את הנהרות המרכזיים בהונגריה - הדנובה, הטיסה, הדרבה והסאבה. אין לדעה זו אישור רשמי. האלמנט העתיק ביותר בסמל הוא צלב הפטריארך, אשר מצביע על השפעה ביזנטית. בשלבים מאוחרים יותר הוצגו גם הכתר וההרים מתחת לצלב. מקור הפסים האדומים והלבנים הם בחותם המלך אימרה, משנת 1202. דגל הונגריה המנון הונגריה מדיה וקבצים בנושא סמל הונגריה בוויקישיתוף הסמל באתר דגלי העולם סקירה היסטורית של הסמל ערך זה הוא קצרמר בנושא סמלים ובנושא הונגריה. אתם מוזמנים לתרום לוויקיפדיה ולהרחיב אותו.
סמל קוריאה הדרומית

סמל קוריאה הדרומית (בקוריאנית: 대한민국의 국장) הוא סמלה הרשמי של קוריאה הדרומית, הסמל מורכב מסמל היין-יאנג כפי שהוא מוצג בדגל קוריאה הדרומית, מוקף בחמישה עלי כותרת מעוצבים של פרחה הרשמי של קוריאה הדרומית - ההיביסקוס הסורי (Hibiscus syriacus) וסרט הנושא את הכיתוב "הרפובליקה של קוריאה" (בתעתיק מקוריאנית: דאיהן מינגוק). הסמל נכנס לשימוש ב-1963. דגל קוריאה הדרומית המנון קוריאה הדרומית מדיה וקבצים בנושא סמל קוריאה הדרומית בוויקישיתוף ערך זה הוא קצרמר בנושא סמלים ובנושא קוריאה הדרומית. אתם מוזמנים לתרום לוויקיפדיה ולהרחיב אותו.
האיש מכוכב ארץ

האיש מכוכב ארץ (באנגלית: The Man from Earth) הוא סרט מדע בדיוני אמריקאי משנת 2007, שנכתב על ידי ג'רום ביקסבי ובוים על ידי ריצ'רד שנקמן. הרעיון לסרט נהגה על ידי ביקסבי עוד בשנות ה-60 המוקדמות, אך הוא סיים לכתוב אותו רק לקראת מותו באפריל 1998. חלק מהצלחתו של הסרט הגיעה בזכות תפוצתו ברשתות עמית לעמית (Peer to peer) באינטרנט, דוגמת ביטורנט. מפיק הסרט הודה על כך באופן פומבי למשתמשי הרשתות הללו. בהמשך, שנקמן עיבד את הסרט למחזה בעל אותו השם. עלילת הסרט נסובה סביב סיפורו של ג'ון אולדמן, פרופסור באוניברסיטה שעוזב את עבודתו, וטוען שהוא קרו-מניון (אדם מהתקופה הפלאוליתית) שבדרך כלשהי הצליח לשרוד יותר מ-14 אלף שנה. הסרט כולו מתרחש בביתו של אולדמן במהלך מסיבת הפרידה שלו, והוא מורכב כמעט כולו מדיאלוג. העלילה מתקדמת באמצעות השיחה בין אולדמן וחבריו מהאוניברסיטה בה הוא עבד. על-פי סדר הופעתם: דייוויד לי סמית (ג'ון אולדמן) טוני טוד (דן) ג'ון בילינגסלי ׁ(הארי) אניקה פטרסון (סנדי) ויליאם קאט (ארט ג'נקינס) אלקסיס תורופ (לינדה מרפי) ריצ'רד ריל (ד"ר ויל גרובר) רובי בריאן (שוטר) הסרט זכה במספר פרסים: 2007 - זוכה פרס התסריט הטוב ביותר - פסטיבל הקולנוע הבינלאומי של רוד איילנד. 2008 - זוכה פרס הסרט הטוב ביותר בפסטיבל קולנוע הפנטזיה של אורוגוואי במונטווידאו. 2008 - זוכה פרס בחירת הקהל בפסטיבל קולנוע הפנטזיה של אורוגוואי במונטווידאו. 2008 - זוכה פרס הבמאי הטוב ביותר - בפסטיבל קולנוע הפנטזיה הבינלאומי של פורטו אלגרה בברזיל. 2008 - זוכה מקום שני בפרס התסריט הטוב ביותר בפסטיבל קולנוע הפנטזיה של ריו דה ז'ניירו (RioFan). 2008 - זוכה פרס הקהל לתסריט הטוב ביותר בפסטיבל הקולנוע Fixion-Sars לסרטי אימה וסרטי פנטזיה בסנטיאגו (צ'ילה). 2008 - זוכה פרס השופטים לתסריט הטוב ביותר באותו הפסטיבל. 2008 - זוכה פרס התסריט הטוב ביותר בסרט מדע בדיוני בפסטיבל סרטי האימה והמדע הבדיוני בפיניקס, אריזונה (ארצות הברית). 2008 - זוכה פרס התסריט הטוב ביותר בפסטיבל "רוחו סנגרה" בבואנוס איירס (ארגנטינה). 2007 - הסרט היה מועמד לפרס סאטורן לסרט הטוב ביותר ב-DVD. 2008 - זוכה בפרס DVD Critics. אתר האינטרנט הרשמי של האיש מכוכב ארץ "האיש מכוכב ארץ", במסד הנתונים הקולנועיים IMDb (באנגלית) "האיש מכוכב ארץ", באתר נטפליקס "האיש מכוכב ארץ", באתר AllMovie (באנגלית) "האיש מכוכב ארץ", באתר Rotten Tomatoes (באנגלית) "האיש מכוכב ארץ", תסריט הסרט באתר Scripts.com (באנגלית) "האיש מכוכב ארץ", במסד הנתונים הקולנועיים KinoPoisk (ברוסית)
יאללה! יאללה!

יאללה! יאללה! (בשוודית: !Jalla‏ !Jalla) הוא סרט קולנוע קומי משנת 2000. זהו סרט הביכורים של הבמאי השוודי ממוצא לבנוני יוסף פארס. הסרט היה מועמד לפרס האקדמיה האירופית לקולנוע בקטגוריית תגלית השנה לשנת 2001, וכן היה המועמד השוודי לפרס אוסקר בשנת 2002, אך לא נמנה עם חמשת המועמדים הסופיים. הסרט הופק בתקציב דל, וחלקו צולם במצלמת וידאו. אחיו של פארס, פארס פארס, משחק בתפקיד הראשי, ואביהם וסבתם, שאינם שחקנים מקצועיים, משתתפים אף הם בסרט, בתפקיד אביו וסבתו של רורו, הדמות הראשית. רורו (פארס פארס) ומונס (טורקל פטרסון) הם חברים טובים העובדים יחד בעבודות גינון, ניקיון ותחזוקה בפארק. חברתו השוודית של רורו, ליסה (טובה נובוטני) מעוניינת שהוא יציג אותה בפני משפחתו, אך הוא חושש מתגובת המשפחה הלבנונית המסורתית שלו. בסופו של דבר הוא מתרצה, אך כשהם מגיעים לביתו, הוא מגלה כי היא מלאה בבני משפחה ואורחים העוסקים בתכנון חתונתו עם יסמין (לילה פורקארים), צעירה לבנונית אותה הם מעוניינים לשדך לו. יסמין עצמה אף היא אינה מעוניינת בנישואים אלה, שמהווים עבור משפחתה תנאי לכך שתישאר בשוודיה ולא תחזור ללבנון, אך השניים מסכימים להעמיד פנים שהם עוסקים בתכנון הנישואין. בינתיים, מנסה רורו להפיס את דעתה של ליסה. במקביל לאירועים אלו, מנסה מונס לפתור את בעיית האימפוטנציה ממנה הוא סובל, אך מתוך בושה אינו פונה לרופא. שמו של הסרט מרמז על הלחץ של המשפחות לנישואים. "יאללה! יאללה!", במסד הנתונים הקולנועיים IMDb (באנגלית) "יאללה! יאללה!", באתר נטפליקס "יאללה! יאללה!", באתר AllMovie (באנגלית) "יאללה! יאללה!", באתר אידיבי "יאללה! יאללה!", תסריט הסרט באתר Scripts.com (באנגלית) "יאללה! יאללה!", באתר דיסני+ סרטים (באנגלית) "יאללה! יאללה!", באתר HBO Max (באנגלית) "יאללה! יאללה!", במסד הנתונים הקולנועיים KinoPoisk (ברוסית) נסים דיין, ‏מעורב שוודי, באתר גלובס, 6 בפברואר 2002 יגאל קולוף, ‏יאללה! יאללה!, באתר "סרט"
יוסף פארס

יוסף פארס (בשוודית: Josef Fares; נולד ב-19 בספטמבר 1977) הוא במאי קולנוע שוודי ממוצא לבנוני-אשורי. פארס נולד בביירות. הוא היגר עם משפחתו לשוודיה בשנת 1987, כשהיה בן 10, וגדל בארברו. אחיו, פארס, הוא שחקן שהשתתף בכמה מסרטיו. לאחר סיום לימודיו בתיכון, למד בימוי קולנוע בדרמטיסקה אינסטיטוטט בסטוקהולם. את סרט הביכורים שלו באורך מלא, יאללה! יאללה!, ביים בשנת 2000, כשהיה בן 23. הסרט הופק בתקציב דל, וחלקו צולם במצלמת וידאו, אך זכה להצלחה רבה בשוודיה ובחו"ל, והיה מועמד לפרס האקדמיה האירופית לקולנוע בקטגוריית תגלית השנה לשנת 2001. מוצאו הלבנוני של פארס בא לידי ביטוי בעלילותיהם של כמה מסרטיו, ובפרט בזוזו, העוסק בילד לבנוני המהגר לשוודיה בזמן מלחמת האזרחים בלבנון, בדומה לפארס עצמו. סרט זה זכה בפרס הקולנוע של המועצה הנורדית בקטגוריית הסרט הטוב ביותר לשנת 2006. בהמשך, יוסף כתב, ביים והפיק משחק מחשב בכיכובו של אחיו (פארס פארס, ששיחק ב-יאללה! יאללה!), בשם A Way Out, שזכה להרבה שבחים ופרסים. בטקס פרסי ה-Game Awards, יוסף פארס 'קרא תיגר' (בלשון המעטה) על טקס פרסי האוסקר בנאומו, ובכך סחף אחריו הרבה ביקורת חיובית בעקבות עמדותיו החדשניות - על אף התבטאותו הגסה. מדיה וקבצים בנושא יוסף פארס בוויקישיתוף יוסף פארס, ברשת החברתית אקס (טוויטר) יוסף פארס, ברשת החברתית אינסטגרם יוסף פארס, במסד הנתונים הקולנועיים IMDb (באנגלית) יוסף פארס, באתר "אידיבי", מאגר הידע העברי לקולנוע ישראלי ועולמי יוסף פארס, באתר AllMovie (באנגלית) יוסף פארס, באתר Rotten Tomatoes (באנגלית) יוסף פארס, באתר Metacritic (באנגלית) יוסף פארס, במסד הנתונים הקולנועיים KinoPoisk (ברוסית) יוסף פארס, באתר Last.fm (באנגלית)
ראן (פירושונים)

האם התכוונתם ל... ראן – סרט קולנוע יפני אוטו ראן – ארכאולוג וסופר גרמני הלמוט ראן – כדורגלן גרמני אובה ראן – כדורגלן עבר גרמני כריסטיאן ראן – כדורגלן עבר גרמני רן
חסוס רואדה

חסוס רואדה אמברוסיו (בספרדית: Jesús Rueda Ambrosio; נולד ב-19 בפברואר 1987) הוא כדורגלן עבר ספרדי ששיחק בעמדת הבלם. רואדה נולד וגדל במחוז בדחוס, אקסטרמדורה שבספרד, והוא נוצרי. רואדה גדל במחלקת הנוער של ריאל ואיאדוליד. רואדה שיחק במשך ארבע עונות מלאות בקבוצת המילואים של ואיאדוליד מהליגה הספרדית השלישית. ב-12 בנובמבר 2008, ערך רואדה את הופעת הבכורה הרשמית שלו עם הקבוצה הבוגרת של ואיאדוליד, כששיחק 34 דקות בתיקו 2–2 עם הרקולס אליקנטה במסגרת הגביע הספרדי. ב-26 באפריל של אותה השנה, ערך רואדה את הופעת הבכורה שלו בלה ליגה כשעלה כמחליף בתיקו 0–0 עם אוסאסונה. בתחילת עונת 2009/10 הושאל רואדה לקורדובה מה ליגה הספרדית השנייה, במדיה ערך 30 הופעות ליגה וכבש שני שערים. אחרי עונת ההשאלה, חזר רואדה לוואיאדוליד שירדה גם היא לליגה הספרדית השנייה ובחלוף עונה אחת, בה גם כבש שער בתיקו 1–1 בפלייאוף העלייה נגד רקראטיבו ולבה ב-11 באוקטובר וסייע לקבוצה לחזור חזרה לליגה הבכירה. ב-13 באוגוסט, אחרי שהמועדון נע בין הליגה הראשונה לשנייה ביטל רואדה את החוזה שלו בוואיאדוליד. ב-16 באוגוסט 2015, הגיע רואדה לישראל ויום למחרת חתם לעונה אחת עם אופציה לעונה נוספת בבית"ר ירושלים. ב-30 באוגוסט 2015, ערך רואדה את הופעת הבכורה שלו במדי בית"ר ירושלים בתיקו 0–0 עם מכבי נתניה. ב-28 בספטמבר, כבש רואדה את שער הבכורה שלו בקבוצה בניצחון 3–1 על הפועל כפר סבא. בקיץ 2016, מימשה בית"ר את האופציה על רואדה והודיעה לשחקן כי הוא ימשיך בקבוצה לעונה נוספת. ב-30 ביוני 2016, ערך רואדה את הופעת הבכורה האירופית שלו במדי בית"ר בתיקו 0–0 עם סלובודה טוזלה במסגרת מוקדמות הליגה האירופית. באותה העונה היה חלק משמעותי בחוליית ההגנה של הקבוצה, וסייע לה לסיים במקום השלישי בליגה, שהוביל למוקדמות הליגה האירופית. ב-17 במאי 2017 הודיע השחקן על סיום דרכו בבית"ר ירושלים. ב-1 ביוני 2017 חתם רואדה באפואל ניקוסיה מליגת העל הקפריסאית. בעונתו הראשונה העפיל עם הקבוצה לשלב הבתים לליגת האלופות, אך לאחר פציעה בדצמבר החמיץ את שאר העונה, בעונתו השנייה מיעט לשחק. ב-21 ביולי 2019 חזר רואדה לספרד וחתם באקסטרמדורה מהליגה הספרדית השנייה, לעונה אחת. ב-29 בינואר 2020 חתם רואדה בז'ימנסטיק טרגונה מהליגה הספרדית השלישית. ב-5 באוגוסט 2021 חתם רואדה בלוגרונייס, גם היא מהליגה השלישית. לקראת עונת 2022/2023 חתם בזאמורה, היורדת הטרייה לליגה הרביעית. ב-16 בינואר 2023 הודיע על פרישה ממשחק פעיל. חסוס רואדה, באתר Transfermarkt חסוס רואדה, באתר Soccerway חסוס רואדה, באתר BDFutbol חסוס רואדה, באתר WorldFootball.net חסוס רואדה, באתר FootballDatabase.eu אופיר סער‏, בבית"ר ירושלים בטוחים: "הפועל תל אביב מנסה להרדים אותנו", באתר וואלה, 21 בנובמבר 2016 לירון שרון, ‏חסוס רואדה נחת: בינואר כמעט הגעתי למכבי חיפה, באתר ONE‏, 16 באוגוסט 2015 Patricia Cotón, JESÚS RUEDA NO SEGUIRÁ EN EL ZAMORA, Zamora Club de Fútbol, ‏2023-01-16 (בספרדית)
הוגו לופס מרטינס

הוגו לופס מרטינס (בספרדית: Hugo López Martínez; נולד ב-15 במאי 1988) הוא כדורגלן ספרדי המשחק בט'ופר קלאב בעמדת הקשר. לופס התחיל את הקריירה שלו במחלקת הנוער של ברצלונה אליה הצטרף בגיל 14. לאחר שסיים את גיל הנוער הצטרף לקבוצת המילואים של אלמריה, כעבור שנה הושאל ממנה לקבוצת המילואים של ספורטינג חיחון. בשנת 2010 הצטרף לנוחה. בעונת 2011/2012 הצטרף לאתלטיקו פורטוגל הפורטוגזית. בסיום העונה חתם בסלביה סופיה הבולגרית במדיה התקשה להשתלב ובדצמבר 2012 חתם בהפועל ניר רמת השרון. ב-26 בינואר 2013 ערך את הופעת הבכורה שלו במדי רמת השרון בניצחון 0-4 נגד בני סכנין לופס היה שותף לעלייה של המועדון לפלייאוף העליון שנחשב להישג השיא של המועדון אי פעם. בתום העונה עזב את ישראל וחתם באנוסיס נאון פראלימני הקפריסאית. בינואר 2014 חתם לשנה וחצי באפולון לימסול. ב-30 ביולי 2015 חתם בהפועל כפר סבא. ב-11 באוגוסט 2015 ערך את הופעת הבכורה שלו במדי כפר סבא בתיקו 0-0 נגד מכבי נתניה במסגרת גביע הטוטו. ביוני 2016 חתם באתלטיקו סלאיה מהליגה המקסיקנית השנייה. הוגו לופס מרטינס, באתר ההתאחדות לכדורגל בישראל הוגו לופס מרטינס, באתר Transfermarkt הוגו לופס מרטינס, באתר Soccerway הוגו לופס מרטינס, באתר BDFutbol הוגו לופס מרטינס, באתר FootballDatabase.eu אופיר סער‏, עירוני רמת השרון: הוגו לופס חתם עד סוף העונה, באתר וואלה, 30 בדצמבר 2012 גל ברקן, ‏זר רביעי לנעים: הוגו לופס מרטינס חתם בכפר סבא, באתר ONE‏, 30 ביולי 2015 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הוגו לופס מרטינס".
קונספסיון (טוקומאן)

קונספסיון (בספרדית: Concepción) היא עיר בפרובינציית טוקומאן בארגנטינה. העיר נמצאת בדרום הפרובינציה, מדרום לנהר גסטונה, במרחק של 76 קילומטרים דרומית לטוקומאן, בירת הפרובינציה. קונספסיון היא העיר השנייה בחשיבותה בפרובינציה מחוץ למטרופולין טוקומאן. העיר הוקמה ב-31 באוקטובר 1900. ב-1931 התרחשה רעידת אדמה באזור שגרמה להרס של מספר מבנים. קונספסיון היא המרכז הכלכלי של דרום טוקומאן. כלכלת העיר מתבססת על מסחר וחקלאות, הכוללת בין היתר גידול של הדרים, אבוקדו, אוכמניות, תפוחי אדמה ותותים. מדיה וקבצים בנושא קונספסיון בוויקישיתוף אתר האינטרנט הרשמי של ויקיפדיה (בספרדית) ערך זה הוא קצרמר בנושא יישובים בארגנטינה. אתם מוזמנים לתרום לוויקיפדיה ולהרחיב אותו.
בודזאנוב

האם התכוונתם ל... בוֹדזאנוב (מזוביה) – כפר בפרובינציית מזוביה בפולין. בוֹדזאנוב (פולין קטן) – כפר בפרובינציית פולין קטן בפולין. בוֹדזאנוב (אופולה) – כפר בפרובינציית אופולה בפולין. בוּדזאנוב - שמו הפולני והיידי של הכפר בודאניב במחוז טרנופול באוקראינה.
קרל פון איינם

קרל פון איינם (בגרמנית Karl von Einem;‏ 1 בינואר 1853 – 7 באפריל 1934), היה גנרל גרמני, שפיקד על קורפוס ואחר כך על ארמייה בחזית המערבית. פון איינם נולד בהרצברג שהשתייכה לממלכת הנובר. ב-1870 התגייס לצבא הפרוסי ולחם בשורותיו במלחמת פרוסיה-צרפת, וב-1900 השתתף בכוח שנשלח לדכא את מרד הבוקסרים בסין. ב-1903 מונה לשר המלחמה של פרוסיה, והיה ממונה על התעצמותו של הצבא הגרמני, וכן דאג להכנסת המקלעים והארטילריה הכבדה לשורות הצבא הגרמני. ב-1909 מונה למפקד הקורפוס ה-7. בפרוץ מלחמת העולם הראשונה היה פון איינם מפקד הקורפוס ה-7 שהיה חלק מהארמייה השנייה ולחם בחזית המערבית, ונטל חלק במערכה על הגבולות לרבות קרב שרלרואה, ולאחר מכן השתתף בקרב על המארן. ב-14 בספטמבר 1914 פרש מקס פון האוזן מהפיקוד על הארמייה השלישית, ופון איינם מונה במקומו. הארמייה בפיקודו השתתפה בפברואר - מרץ 1915 בקרב שמפאן הראשון, ובספטמבר - נובמבר 1915 בקרב שמפאן השני, כמו כן הארמייה הדפה את מתקפת הארמייה הצרפתית הרביעית (שהייתה חלק מקבוצת הארמיות המרכזית בפיקוד גנרל פיליפ פטן) במהלך הקרב השני על האן, שהיה חלק ממתקפת ניוול. במהלך שנת 1918 פעלה הארמייה במסגרת קבוצת הארמיות של וילהלם, נסיך הכתר של גרמניה. ב-15 - 17 ביולי 1918 השתתפו כוחות הארמייה במתקפה הגרמנית על המארן, תוך שהם תומכים באגף המזרחי של הארמייה הראשונה. ב-26 בספטמבר 1918 הותקפה הארמייה על ידי חיל המשלוח האמריקני במסגרת מתקפת מז-ארגון, ובשל כך נאלצה לסגת צפונה זמן קצר לפני סיום המלחמה. ב-10 בנובמבר 1918 יום לפני שביתת הנשק, מונה פון איינם למפקד קבוצת הארמיות של יורש העצר הגרמני במקום וילהלם, נסיך הכתר של גרמניה שנאלץ לפרוש מתפקידו. עם חתימת הסכם שביתת הנשק הסיג פון איינם את כוחותיו באופן מסודר לשטחי הקיסרות הגרמנית ובראשית 1919 פרש משירות צבאי. פון איינם נפטר במילהיים ב-7 באפריל 1934 והוא בן 81 שנים. פור לה מריט עם עלי אלון מסדר העיט השחור עם שרשרת מסדר העיט האדום עם עלי אלון וכתר מסדר הכתר, דרגה שנייה עם כוכב כוכב המפקדים של מסדר בית הוהנצולרן עם חרבות צלב הברזל דרגה שנייה (1870) צלב הברזל דרגה ראשונה (1914) הקיסרות הגרמנית במלחמת העולם הראשונה מדיה וקבצים בנושא קרל פון איינם בוויקישיתוף
נוקאאוט (תוכנית טלוויזיה)

נוקאאוט היא תוכנית מתיחות ישראלית בת 7 פרקים ששודרה בערוץ 2 בשידורי קשת. התוכנית החלה את שידוריה ב-10 באוגוסט 2015 וירדה מהאוויר ב-30 באפריל 2016. במסגרת התוכנית, עפר שכטר מזמן כל תוכנית שני סלבריטאים שצריכים להתחרות ראש בראש מי מותח יותר טוב. בכל תוכנית שני סלבריטאים מתחרים ראש בראש מי מותח יותר טוב את אותה המתיחה, כשהנמתחים הם אנשים שונים. המותח מרכיב אוזניה ובאמצעותה עוקב אחר הוראות המפעיל (שכטר), ועליו לבצע את השלבים הניתנים לו. בסוף התוכנית הקהל קובע מי מתח יותר טוב, באמצעות לבישת מסיכה של מי שלדעתם ניצח בדו-קרב. בנוסף, לאחר הכרזת המנצח, ישנה פינה קבועה של "מותחים צעירים" בה דניאל גלאם ואורי מאור, שני ילדים בני 10, מותחים אנשים העוברים ברחוב. המדרוג נכתב על פי נתוני צפייה ראשוניים, כולל צפייה נדחית עד 2:00 בלילה במגזר היהודי נכשלה המתיחה של אילנית לוי על מושיק גלאמין והיא קיבלה הזדמנות שנייה: למתוח את סיון קליין בפרק זה הוחלט לתת לשני המפותחים למתוח פעם נוספת. עודד מנשה ודידי הררי נכשלו במתיחה כאשר הנמתחים חשפו את המתיחה. בעקבות הוחלט בהפקה לתת לנמתחת מאיה בוסקילה למתוח את רגב הוד. מאיה הצליחה במתיחה והוכרזה כמנצחת אוטומטית. "נוקאאוט", במסד הנתונים הקולנועיים IMDb (באנגלית) "נוקאאוט", במיזם "אישים" לתיעוד היצירה הישראלית העמוד הרשמי של התוכנית באתר mako רן בוקר, עפר שכטר הודח? "נוקאאוט" נעלמה, באתר ynet, 31 באוגוסט 2015 אלכסנדר כץ, השקות פושרות בערוץ 2: 23.1% למתיחות של שכטר, 21.6% לסדרה של רוזנבלום, באתר אייס, 12 באוגוסט 2015 אלכסנדר כץ, אמנון לוי ומלחמתו בערוץ 2: זינק ב-60% מהשבוע שעבר, הפריים של קשת נחלש, באתר אייס, 18 באוגוסט 2015 אלכסנדר כץ, נוקאאוט לעופר שכטר: תכנית המתיחות של 'קשת' במסלול התרסקות - נפלה ל-16.4%, באתר אייס, 25 באוגוסט 2015 מיה מנע‏, רייטינג יומי: מתנת סיום עונה, באתר וואלה, 8 בספטמבר 2015 מיה מנע‏, רייטינג חג: בזמן שאכלתם, באתר וואלה, 16 בספטמבר 2015 מיה מנע‏, רייטינג חג: נשארים בסוכה, באתר וואלה, 29 בספטמבר 2015